तृतीय श्रेणी शिक्षकों को अतिरिक्त चार्ज देने से स्कूलों में पढ़ाई चौपट
दौसा| आरपीएससीशिक्षक फोरम की जिला कार्यकारिणी की बैठक रविवार को संयोजक कैलाश शर्मा की अध्यक्षता में हुई।
बैठक में जिला मंत्री कालूराम मालपुरिया ने कहा कि सीनियर स्कूलों में तृतीय श्रेणी शिक्षकों के साथ दोगला व्यवहार किया जा रहा है। उन्हें शिक्षण कार्य के अलावा अनेक अतिरिक्त चार्ज दिए जा रहे हैं, जिससे उनका शिक्षण प्रभावित हो रहा है। जिला उपाध्यक्ष घनश्याम चौबदार ने कहा कि प्रारंभिक शिक्षा में 5वीं एवं 8वीं का परिणाम प्रभावित होता है और शिक्षक को नोटिस का शिकार होना पड़ रहा है। जिला प्रवक्ता अभय सक्सैना ने कहा कि वर्ष 2007 में नियुक्त तृतीय श्रेणी शिक्षकों के 9 वर्ष पूर्ण हो गए, लेकिन उनका फिक्सेशन के लिए डीईओ से मिलकर फिक्सेशन कार्य वर्ष 2012 में नियुक्त तृतीय श्रेणी शिक्षकों के स्थायीकरण के लिए जिला परिषद सीईओ को ज्ञापन दिया जाएगा। जिलाध्यक्ष प्रहलाद फाटक्या ने कहा कि प्रधानाचार्य तृतीय श्रेणी शिक्षकों को नाजायज परेशान नहीं करें अन्यथा परिणाम गंभीर होंगे। सभी शिक्षकों को समान दृष्टि से देखकर प्रधानाचार्य कार्य भार दें। शिक्षकों को कैडर वाइज देखें। बैठक को सचिन शर्मा, अवधेश तिवाड़ी, महेंद्र जीरोता, कमल सिंह, सतीश शर्मा, छगन लाल अटल, राजेश निर्वाण, विनोद मीणा, शिवशंकर गांधी, रामबाबू विजय, विनोद सिंह आदि ने भी संबोधित किया।
hin_Deva hin_Deva hin_Deva